[{"text_idx": "#000000", "text": "Erakorraline toetus ja ku\u0308tuseaktsiisi langetus annab po\u0303llumeestele pisut kindlustunnet"}, {"text_idx": "#000003", "text": "Eesti Po\u0303llumajandus-Kaubanduskoja hinnangul lubab valitsuskabineti teisipa\u0308evane otsus po\u0303llumeestel uuele hooajale kindlama tundega vastu minna. Koda tunnustab valitsust leevendusmeetmete rakendamise eest, siiski peab mo\u0303istma, et probleemide ulatus on abipaketist ma\u0308rkimisva\u0308a\u0308rselt suurem."}, {"text_idx": "#000004", "text": "\u201cPo\u0303llumajanduskoda on nii enne kui pa\u0308rast so\u0303ja puhkemist ro\u0303hutanud erinevatel kohtumistel valitsuse ja Riigikogu liikmetega, et po\u0303llumajanduse tootmiskulude kiire kasvu leevendamiseks tuleb langetada ku\u0308tuse aktsiisi ja anda raskustesse sattuvatele sektoritele kriisiabi. Tunnustame valitsuse otsust rakendada kriisi mo\u0303jude leevendamiseks meetmeid. Samas on selge, et abipaketi maht on kiiresti kasvavate ja kumuleeruvate energia-, ku\u0308tuse-, va\u0308etise- ja so\u0308o\u0308dakulude valguses va\u0308ga piiratud,\u201d u\u0308tles Eesti Po\u0303llumajandus-Kaubanduskoja juhatuse esimees Roomet So\u0303rmus."}, {"text_idx": "#000006", "text": "\u201eNn sinise diisli aktsiisilangetus Baltimaade madalaimale tasemele aitaks ohjata ku\u0308tuse hinnato\u0303usu,\u201c selgitas Urmas Kruuse. \u201eSelle meetmega saaksime toetada po\u0303llumajanduses ja kalanduses tegutsevaid ettevo\u0303tteid kuni 6,5 miljoni euro ulatuses aastas, mis peaks aitama va\u0308hendada ka survet toiduhindade to\u0303usule. Soodustus saadakse kohe ku\u0308tuse ostuhetkel, mis oleks sektori jaoks oluline tugi.\u201c"}, {"text_idx": "#000007", "text": "\u201cPeame juba praegu va\u0308ga to\u0303ena\u0308oliseks, et ku\u0308tuseaktsiisi soodustusega ja\u0308tkamine on ha\u0308davajalik ka 2023. aastal, sest po\u0303llumeeste hinnangul kujuneb just ja\u0308rgmine aasta po\u0303llumajanduses eriti riskantseks \u2013 uue tootmistsu\u0308kli kulud kujunevad va\u0308ga suureks, aga po\u0303llumajandussaaduste turuhinnad on ettearvamatud ja so\u0303ltuvad so\u0303jaga seotud arengutest,\u201d kommenteeris So\u0303rmus."}, {"text_idx": "#000008", "text": "Lisaks eraldati Maaeluministeeriumi ettepanekul 450 000 eurot, mis vo\u0303imaldab hoiustada Eestis delegeeritud laovaruna ca 45 000 tonni teravilja ning suurendada seela\u0308bi riiklikku toidujulgeolekut. \u201e45 000 tonni ta\u0308hendab suures pildis inimtarbimise kuue kuu varu ning kogutarbimise u\u0308he kuu varu,\u201c selgitas maaeluminister."}, {"text_idx": "#000009", "text": "So\u0303rmuse so\u0303nul saab abipaketi mo\u0303jule ja po\u0303llumajandussektori tegelikule olukorrale hinnangu anda ilmselt alles su\u0308gisel, mil saak on salves, hinnato\u0303usud on kallimate tootmissisendite na\u0308ol ta\u0308ismahus jo\u0303udnud tootjateni ning olukord po\u0303llumajandussaaduste turgudel on selginenud. Tema so\u0303nul peab va\u0308ga hoolikalt koosto\u0308o\u0308s po\u0303llumajandusorganisatsioonidega kaaluma ka kriisiabi jaotamise po\u0303himo\u0303tteid."}, {"text_idx": "#000010", "text": "Eesti taimekasvatajad said eelmisel aastal..."}, {"text_idx": "#000011", "text": "Gru\u0308ne Woche Eesti stendi ku\u0308lastas..."}, {"text_idx": "#000012", "text": "Po\u0303llumajandusliku ko\u0303rghariduse tagamine ei ole..."}, {"text_idx": "#000018", "text": "EPKK seisab soodsa ettevo\u0303tluskeskkonna kujundamise ja vo\u0303rdsete konkurentsitingimuste eest Eesti po\u0303llumajandustootjate, po\u0303llumajandussaaduste to\u0308o\u0308tlejate, metsa- ja maamajandusettevo\u0303tjate stabiilseks arenguks.Loe la\u0308hemalt >"}]